ΓΡΑΠΤΗ ΕΡΩΤΗΣΗ E-2926/01

υποβολή: Hiltrud Breyer (Verts/ALE) προς την Επιτροπή

(24 Οκτωβρίου 2001)

Θέμα: Απάντηση στην ερώτηση Ε-1568/01 Χρησιμοποίηση και τροποποποίηση των οδηγιών 96/82/ΕΚ και 96/61/ΕΚ

Η άποψη της Επιτροπής ότι η οδηγία σχετικά με την ολοκληρωμένη πρόληψη και έλεγχο της ρύπανσης δεν είναι κατάλληλη για τη βελτίωση της ασφάλειας των εγκαταστάσεων παραγωγής και/ή αποθήκευσης πυροτεχνικών αντικειμένων και ότι αρκεί ηπαγωγή των εν λόγω εγκαταστάσεων στην οδηγία Σεβέζο ΙΙ, δεν μπορεί να γίνει αποδεκτή για τους εξής λόγους:

Το επιχείρημα ότι οι εκθέσεις σχετικά με την βέλτιστη διαθέσιμη τεχνολογία επικεντρώνονται κυρίως στον περιορισμό των εκπομπών είναι κατά τη γνώμη μου αβάσιμο: στα καθήκοντα των φορέων εκμετάλλευσης των εγκαταστάσεων που εμπίπτουν στο πεδίο εφαρμογής της προαναφερθείσας οδηγίας συμπεριλαμβάνεται η λήψη των αναγκαίων μέτρων για την πρόληψη ατυχημάτων και τον περιορισμό των συνεπειών των ατυχημάτων που δεν μπορούν να αποφευχθούν (άρθρο 3ε). Κατά τον καθορισμό της βέλτιστης διαθέσιμης τεχνολογίας θα πρέπει να ληφθείπόψη και η ανάγκη πρόληψης ατυχημάτων και περιορισμού των επιπτώσεών τους στο περιβάλλον (παράρτημα IV αριθ. 10).

Κατά συνέπεια, στις εκθέσεις σχετικά με την βέλτιστη διαθέσιμη τεχνολογία, θα πρέπει, κατ' αρχήν, να περιγράφονται, μεταξύ άλλων, και τα μέτρα που είναι αναγκαία τόσο για την πρόληψη των ατυχημάτων όσο και για την περίπτωση των ατυχημάτων που δεν μπορούν να αποφευχθούν.

1. Με ποιο τρόπο σκοπεύει, ως εκ τούτου, η Επιτροπή να διορθώσει τις κατευθυντήριες γραμμές της για την εκπόνηση αυτών των εκθέσεων, ώστε να διασφαλιστεί η πρακτική εφαρμογή των ήδηπαρχουσών διατάξεων της οδηγίας·

2. Στο πλαίσιο των ερευνών που διενεργήθηκαν μετά την έκρηξη στο Enschede διαπιστώθηκε ότι οι αρχές έκδοσης αδειών και ελέγχου στερούνταν ειδικών γνώσεων όσον αφορά τους κινδύνους που εγκυμονούν τα πυροτεχνικά αντικείμενα, ότι οι εγκαταστάσεις παραγωγής και/ή αποθήκευσης δεν διέθεταν τα αναγκαία μέτρα ασφαλείας και ότι η παροχή συμβουλών εκ μέρους εμπειρογνωμόνων ήταν ανεπαρκής. Ποια μέτρα σκοπεύει να λάβει η Επιτροπή, ώστε να εφαρμοστούν τα μέσα της οδηγίας σχετικά με την ολοκληρωμένη πρόληψη και έλεγχο της ρύπανσης, όπως π.χ. πλήρεις αιτήσεις αδειών, προσαρμογή τωνπαρχουσών εγκαταστάσεων στην βέλτιστη διαθέσιμη τεχνολογία·

3. Πότε σκοπεύει η Επιτροπή να προβεί στην πρακτικά αναγκαία τροποποίηση της οδηγίας σχετικά με την ολοκληρωμένη πρόληψη και έλεγχο της ρύπανσης, με τρόπο που να μπορεί να εφαρμοστεί και στις εγκαταστάσεις παραγωγής και/ή αποθήκευσης πυροτεχνικών αντικειμένων·

Απάντηση της κας Wallstrm εξ ονόματος της Επιτροπής

(12 Δεκεμβρίου 2001)

1. Πράγματι, στο παράρτημα IV, η οδηγία 96/61/ΕΚ της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(1) απαιτεί να λαμβάνεταιπόψη, κατά τον καθορισμό των βέλτιστων διαθέσιμων τεχνικών η ανάγκη πρόληψης των ατυχημάτων. Η Επιτροπή θεωρεί ότι οι απαιτήσεις της οδηγίας αντανακλώνται ικανοποιητικά στις τρέχουσες κατευθυντήριες γραμμές(2) για την ανταλλαγή πληροφοριών μεταξύ των εμπλεκόμενων κρατών μελών και βιομηχανιών. Τα μέλη των ομάδων εργασίας που προβαίνουν στην ανταλλαγή πληροφοριών καλούνται να εκτιμούν κατά πόσον η χρήση ορισμένης τεχνικής ενδέχεται να συνεπάγεται κινδύνους ατυχημάτων. Κατ' αυτόν τον τρόπο, οι ομάδες εργασίας δεν εξετάζουν μόνο τις χρόνιες εκπομπές αλλά και τον κίνδυνο τυχαίας ρύπανσης, λόγου χάριν στα έγγραφα αναφοράς που καλύπτουν τη χημική βιομηχανία και στα έγγραφα αναφοράς για τις εκπομπές από την αποθήκευση. Ωστόσο, οι μέχρι στιγμής πληροφορίες διαλαμβάνουν συχνότερα τις χρόνιες εκπομπές απ' ό,τι τα περιστατικά τυχαίας ρύπανσης.

2. Η έκρηξη στο Enschede συνέβη σε χώρο που δενπήγετο στο πεδίο εφαρμογής της οδηγίας 96/61/ΕΚ. Ως εκ τούτου, σε ό,τι αφορά την εφαρμογή των διατάξεων της οδηγίας στην παραγωγή και στους τόπους αποθήκευσης πυροτεχνημάτων, το μόνο μέτρο που η Επιτροπή μπορούσε να λάβει στη φάση αυτή ήταν ηποβολή πρότασης για τροποποίηση της οδηγίας.

3. Η Επιτροπή εκπονεί συγκριτική μελέτη του πεδίου εφαρμογής των συστημάτων περιβαλλοντικής αδειοδότησης στα κράτη μέλη. Ο στόχος συνίσταται στην εκτίμηση των δραστηριοτήτων για τις οποίες είναι δικαιολογημένη η εναρμόνιση. Η πρώτη καταστατική έκθεση αξιολόγησης της εφαρμογής και αποτελεσματικότητας της οδηγίας 96/61/ΕΚ θα δημοσιευθεί στην Επίσημη Εφημερίδα το αργότερο τον Απρίλιο του 2004.

Ωστόσο, προτού προταθεί η επέκταση του πεδίου εφαρμογής σε ορισμένες εγκαταστάσεις παραγωγής ή/και αποθήκευσης πυροτεχνημάτων, είναι αναγκαίο να αναλυθεί το κατά πόσον οι ίδιοι στόχοι δεν μπορούν να επιτευχθούν μέσω της εφαρμογής της οδηγίας Seveso II(3), η οποίαπόκειται σε αναθεώρηση, όπως έχει αναφερθεί στην απάντηση στην γραπτή ερώτηση E-1568/01(4) του Αξιότιμου Μέλους του Κοινοβουλίου.

Η συνάντηση πρακτικής εργασίας (workshop) του Μαρτίου 2001 για τις πυροτεχνικές και εκρηκτικές ουσίες η οποία αναφέρεται στην προαναφερθείσα απάντηση, κατέληξε στο συμπέρασμα ότι τα πυροτεχνήματα θέτουν προβλήματα σε ό,τι αφορά την εφαρμογή των κατάλληλων διατάξεων ασφαλείας για τις εγκαταστάσεις αποθήκευσης. Ιδιαίτερα, είναι σχετικά πρόσφατες οι ανησυχίες για τους ηυξημένους κινδύνους που συνεπάγεται η αποθήκευση των πυροτεχνικών ουσιών χύδην, η στεγανή αποθήκευση, ή η αποθήκευση μελικάψηλής εκρηξιμότητας. Ορισμένες αρμόδιες αρχές ενδέχεται να μην είναι ενήμερες για τον προβληματισμό αυτό, ενώ δενπάρχουν ακόμη επαρκή στοιχεία για το πώς και πότε δημιουργούνται αυτοί οι κίνδυνοι, ούτως ώστε να διαμορφωθεί μια συναίνεση για τα κατάλληλα αντίμετρα. Θα ήταν χρήσιμο για τα κράτη μέλη να ανταλλάσσουν πληροφορίες για τις βέλτιστες πρακτικές όσον αφορά την αποθήκευση των πυροτεχνημάτων, ούτως ώστε να ενισχυθούν οι προσπάθειες των αδειοδοτουσών αρχών για την επιβολή κατάλληλων απαιτήσεων ασφαλείας στις εγκαταστάσεις πυροτεχνημάτων.

(1) ΕΕ L 257 της 10.10.1996.

(2) Διατίθενται στο ιστότοπο http://eippcb.jrc.es/pages/FActivities.htm.

(3) Οδηγία 96/82/ΕΚ του Συμβουλίου της 9ης Δεκεμβρίου 1996 σχετικά με τον έλεγχο των κινδύνων μεγάλων ατυχημάτων σχετιζόμενων με επικίνδυνες ουσίες, ΕΕ L 10 της 14.1.1997.

(4) ΕΕ C 364 E της 20.12.2001, σελ. 148.